RESOLUCIÓN do 17 de febreiro de 2009 pola que se convoca un curso sobre función policial, estranxeiría e interculturalidade.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 23/02/2009

Dentro das actividades programadas para o ano 2009, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a convocatoria dun curso sobre función policial, estranxeiría e interculturalidade, conforme as seguintes bases:
1. Datos da actividade.
Denominación: función policial, estranxeiría e interculturalidade.
Tipo: curso.
Horas lectivas: 20.
Modalidade: presencial.
Obxectivos.
-Afondar na sensibilización dos corpos de seguridade respecto da diversidade étnica e cultural, que garanta a igualdade de trato e a non-discriminación.
-Coñecer a normativa necesaria en materia de estranxeiría.
-Saber como resolver situacións conflitivas con cidadáns estranxeiros, así como tamén todos os posibles problemas que se lles poidan presentar na rúa.
Contido.
-Réxime comunitario e réxime xeral de estranxeiría.
-Réxime de entrada, estadía e residencia.
-Actuación operativa en materia de estranxeiría.
-Policía e interculturalidade.
2. Desenvolvemento da convocatoria.
Destinatarios/as.
Persoal dos corpos de Policía Local de Galicia.
Prazas ofertadas.
27 prazas.
3. Solicitudes de participación.
Prazo de inscrición e presentación.
O prazo para de inscrición e presentación de solicitudes de participación rematará o día 11 de marzo.
Para inscribirse os solicitantes cubrirán a solicitude de participación que se encontra na páxina web da Agasp
http://agasp.xunta.es, na epígrafe Actividades formativas, cursos con inscrición aberta (non serán admisibles outros modelos de solicitude
), e remitirana telematicamente.
Esta mesma solicitude, unha vez remitida a través da web, deberán imprimila, asinala a/o solicitante e obter tamén a sinatura da autoridade do concello de que dependan, e enviala á Academia Galega de Seguridade Pública, avenida da Cultura, s/n 36680 A Estrada, a través do fax 886 206 122, por correo postal ou segundo o previsto no artigo 38.4º da Lei 30/1992, do 26 de novembro, de réxime xurídico das administracións públicas e procedemento administrativo común.
Listaxe de solicitudes seleccionadas.
O día 16 de marzo de 2009, a Academia Galega de Seguridade Pública publicará no taboleiro de anuncios e no sitio web
http://agasp.xunta.es as solicitudes de participación que resultaren seleccionadas segundo os criterios previstos no artigo 20 do Regulamento de réxime interior da Agasp (Orde do 4 de febreiro de 2009; DOG nº 30, do 12 de febreiro
), en relación co artigo 45 do Decreto 246/2008, de 16 de outubro, polo que se desenvolve a Lei 4/2007, de coordinación de policías locais.
Obrigas das persoas seleccionadas.
As persoas que resulten seleccionadas teñen a obriga de participar no desenvolvemento da actividade, agás que comunicasen a súa imposibilidade de asistencia con, cando menos, 48 horas de antelación ao comezo desta. A dita renuncia deberase comunicar por escrito á Agasp, por correo electrónico ao enderezo formación.agasp@xunta.es ou por fax ao número 886 20 61 22.
Noutro caso serán excluídas automaticamente da selección para as dez seguintes actividades que se convoquen, para as cales reúna os requisitos exixidos de participación (artigos 18 e 21 do Regulamento de réxime interior da Agasp, en relación co artigo 46 do Decreto 243/2008, do 16 de outubro).
4. Desenvolvemento da actividade.
Lugar: sede da Academia Galega de Seguridade Pública.
Horario: das 16.00 ás 21.00 horas.
Data de comezo: 23 de marzo.
Data de remate: 26 de marzo.
Certificado de asistencia.
Ao remate da actividade entregaráselles un certificado de asistencia a aquelas persoas que acrediten a súa participación continuada nela.
5. Baremación da actividade.
Para os efectos do previsto nos anexos II e III da Orde do 28 de xaneiro de 2009, da Consellería de Presidencia, Administracións Públicas e Xustiza, publicada no DOG do 2 de febreiro, esta actividade terá unha baremación de 0,300 puntos.
6. Dereitos e deberes do alumnado participante.
Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado por Orde da Consellería de Presidencia, Administracións Públicas e Xustiza do 4 de febreiro de 2009 (DOG nº 30, do 12 de febreiro).
7. Modificacións e incidencias.
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 17 de febreiro de 2009.
P.S. (Disposición primeira Orde 31 de xaneiro de 2009; DOG nº 23, do 1 de febreiro)
María Isabel Durántez Gil
Directora xeral de Interior